VM i skiflyging 1994

Verdensmesterskapet i skiflyging 1994 ble arrangert i Planica, Slovenia fra 17. til 20. mars 1994.

Mesterskapet skulle avvikles over to konkurransedager, men lørdag 19. mars var det for sterk vind til at det kunne hoppes. Søndag ble det avviklet to omganger, som begge talte sammenlagt.

Etter VM i 1986 hadde FIS bestemt at 191 meter, som da var verdensrekord, skulle være den største tellende lengden i skiflyging. Hopp over den lengden skulle ikke måles, og skulle få lengdepoeng kun for 191 meter. Til tross for dette, ble polske Piotr Fijas' rekordhopp i Planica i 1987 målt til 194 meter og regnet som verdensrekord.Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 208) Under VM i 1994 ble verdensrekorden slått – og målt – flere ganger, selv om 191-metersregelen fremdeles gjaldt. Under den offisielle treningen til mesterskapet ble det satt tre verdensrekorder. Etter at Martin Höllwarth (Østerrike) hadde hoppet 196 meter torsdag 17. mars, falt landsmannen Andreas Goldberger i et hopp på 202 meter. Toni Nieminen (Finland) hoppet 203 meter og ble den første til å stå på et hopp over 200 meter. Dagen etter forbedret Espen Bredesen (Norge) rekorden til 209 meter.

I rennet, der tsjekkiske Jaroslav Sakala ble verdensmester, ble også 191-metersgrensen overhoppet. Offisielt tok Espen Bredesen sølvmedalje foran Roberto Cecon (Italia), men på grunn av at Cecon hoppet over 191 meter og dermed mistet poeng, ga Bredesen fra seg sølvmedaljen til Cecon og tok imot bronsemedaljen i stedet. Under dette mesterskapet instruerte daværende leder for FIS' hoppkomité, Torbjørn Yggeseth, dommerne til å gi lange hopp ekstra gode stilkarakterer, for å omgå 191-metersregelen. Lengdebegrensningen ble opphevet etter mesterskapet.Lengst gjennom lufta (s. 239-240)

Bakken
Velikanka var utbygd til VM, selv om K-punkt var 185 meter som før. Før VM var bakkerekorden og verdensrekorden 194 meter, satt av Piotr Fijas (Polen) i 1987.

Resultater
 Plass Navn Land Poeng 1  Jaroslav Sakala    351,3 2  Espen Bredesen    329,8 3  Roberto Cecon    324,7 4  Christof Duffner     266,4 5  Lasse Ottesen    263,2 6  Stefan Zünd    252,5 7  Toni Nieminen    248,0 8  Kurt Børset    245,3 9  Jani Soininen    239,4 10  Hansjörg Jäkle    237,4 11  Takanobu Okabe    235,2 12  Janne Ahonen    228,8 13  Andreas Goldberger    221,3 14  Janne Väätäinen    216,9 15  Sylvain Freiholz    213,4 16  Werner Haim    203,9 17  Ivo Pertile    201,2 18  Tad Langlois    195,6 19  Noriaki Kasai    177,9 20  Nicolas Jean-Prost    177,4  Tomáš Goder    177,4 22  Jin’ya Nishikata    170,6 23  Sepp Zehnder    170,2 24  Werner Rathmayr    168,3 25  Bruno Reuteler    162,8 26  Gerd Siegmund    161,1 27  Jakub Sucháček    156,3  Matjaž Zupan    156,3 29  Didier Mollard    147,1 30  Matjaž Kladnik    144,0 31  Naoki Yasuzaki    139,4 32  Hiroya Saitō    137,7 33  Andreas Beck    136,4 34  Samo Gostiša    131,1 35  John Lockyer    128,6 36  Jérôme Gay    122,4 37  Vladimír Roško    120,5 38  Rastislav LeškoBåde FIS og Enzyklopädie des Skispringens oppgir at Ken Lesja (Norge) ble nummer 38, mens Adam Kwieciński oppgir Rastislav Leško. Ifølge både Adam Kwieciński  og FIS er Lesja født 23. september 1980, og han ville i så fall vært 13 år da han deltok i VM i skiflyging. Han har også selv bekreftet at han ikke deltok. Det virker heller ikke sannsynlig at Norge hadde fem deltakere i 1994, siden det ikke var en nordmann som vant mesterskapet i 1992. Dermed er det til visshet grensende sannsynlig at det var Leško som deltok i 1994.    115,1 39  Kakhaber Tsakadze    99,4 40  Jure Žagar    95,6 41  Johan Rasmussen    94,8 42  Roar Ljøkelsøy    76,7 43  Jeremy Blackburn    39,0

Referanser

Hovedkilder
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5 (s. 375 og 388)
Adam Kwieciński: Hoppresultater (besøkt 19. mars 2016)

1994
Kategori:Internasjonale mesterskap i 1994
Kategori:Skihopping i Slovenia
Kategori:Internasjonale mesterskap i Slovenia
Kategori:1994 i Slovenia
Kategori:Skihopping i 1994